CELEX: 62016CN0671
Language: hr
Date: 2016-12-29 00:00:00
Title: Predmet C-671/16: Zahtjev za prethodnu odluku koji je 29. prosinca 2016. uputio Conseil d'État (Belgija) – Inter-Environnement Bruxelles ASBL, Groupe d’Animation du Quartier Européen de la Ville de Bruxelles ASBL, Association du Quartier Léopold ASBL, Brusselse Raad voor het Leefmilieu ASBL, Pierre Picard, David Weytsman protiv Région de Bruxelles-Capitale

13.3.2017   
            
            
               HR
            
            
               Službeni list Europske unije
            
            
               C 78/13
            
         Zahtjev za prethodnu odluku koji je 29. prosinca 2016. uputio Conseil d'État (Belgija) – Inter-Environnement Bruxelles ASBL, Groupe d’Animation du Quartier Européen de la Ville de Bruxelles ASBL, Association du Quartier Léopold ASBL, Brusselse Raad voor het Leefmilieu ASBL, Pierre Picard, David Weytsman protiv Région de Bruxelles-Capitale
   (Predmet C-671/16)
   (2017/C 078/18)
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke glavnog postupka
   
   
      Tužitelji: Inter-Environnement Bruxelles ASBL, Groupe d’Animation du Quartier Européen de la Ville de Bruxelles ASBL, Association du Quartier Léopold ASBL, Brusselse Raad voor het Leefmilieu ASBL, Pierre Picard, David Weytsman
   
      Tuženik: Région de Bruxelles-Capitale
   
      Prethodna pitanja
   
   Treba li članak 2. točku (a) Direktive 2001/42/EZ Europskog parlamenta i Vijeća od 27. lipnja 2001. o procjeni učinaka određenih planova i programa na okoliš (1) tumačiti na način da je pojmom „planovi i programi” obuhvaćen propis o prostornom planiranju koji je usvojilo regionalno tijelo:
   
               —
            
            
               koji sadrži kartografiranje kojim se utvrđuje njegov opseg primjene, ograničen na samo jednu četvrt i koji ograničava unutar tog opsega različite blokove na koje se primjenjuju posebna pravila u vezi s izgradnjom i visinom zgrada; i
            
         
               —
            
            
               koji također predviđa posebne odredbe o uređenju za zone smještene oko zgrada, kao i precizne upute o prostornoj primjeni određenih pravila koja utvrđuje uzimajući u obzir ulice, ravne linije povučene okomito u odnosu na te ulice i udaljenosti u odnosu na položaj tih ulica; i
            
         
               —
            
            
               čiji je cilj transformacija predmetne četvrti; i
            
         
               —
            
            
               koji utvrđuje pravila za pripremu dokumentacije za izdavanje građevinske dozvole koji su podvrgnuti procjeni učinaka na okoliš u toj četvrti?
            
         
      (1)  SL L 197, str. 30. (SL, posebno izdanje na hrvatskom jeziku, poglavlje 15., svezak 13., str. 17.)